План - програма за дейността на НЧ “Христо Ботев - 1958г.” с. Веренци общ. Омуртаг

През 2023г.

1. Въведение
2. Програмата за развитие на читалищната дейност през 2023 г. е съобразена с изискванията на чл.26, ал. 2 от Закона за народните читалища. Изготвянето на Програмата за развитие на читалищната дейност през 20203г. цели обединяване на усилията за развитие и утвърждаване на читалището като важна обществена институция, реализираща културната идентичност. Читалището е носител на българския дух и култура през вековете и носи в себе си нематериалното културно наследство, традиции, образование, възпитание и благотворителност в полза на обществото. Програмата ще подпомогне и популяризира годишното планиране и финансиране на читалищната дейност.
3. Анализ на състоянието на читалището.

 На територията на село Веренци функционира само Народно читалище “Христо Ботев-1958 г.“ То има изключително значение за общественото културно многообразие и е фактор за интелигентния растеж, преследван от Европейския съюз, чрез инвестиции в образованието, творчеството и иновациите. Читалището ни е в много лошо състояние и е необитаемо в една почти срутена сграда. Библиотеката ни е в една много малка стая в сградата на кметството. Прекаленото отлагане на ремонтите е довело читалището до това положение. Селото има неотложна нужда от ново читалище.

1. Основна цел на програмата.

 Развитие и укрепване на читалището, като местен общностен център с културно – просветна, информационна, социална и гражданска функции. Превръщане на Читалището в съвременен ефективен център, предлагащ удовлетворяване на всички потребности и интереси, свързани с духовното и културно израстване на населението, с приобщаването им към световното културно наследство и глобалното информационно общество. Основната цел на програмата е, читалището да продължи партньорството си с Общината, училища, местната власт и местната общност с цел финансиране и намиране път към работещите хора за привличане в дейности. Разнообразяване и обогатяване живота на местното население. Запазване на родовата памет и съхраняване на традициите с цел предаване на нематериалното културно наследство на следващите поколения. Подпомагане на традиционните читалищни дейности и търсене на нови съвременни форми за тяхното развитие и предаване. Развитие на професионалните умения и повишаване на квалификацията на работещите в културната институция. Разширяване обхвата и повишаване качеството на читалищната дейност – художествена, библиотечна, музейна, ориентирани към интересите на хората. Търсене на алтернативни източници за финансиране /проекти към финансиращи организации и фондове, спонсори, лобита/ съмишленици и партньорства.

4.Основни дейности по изпълнение на програмата.

 • През 2023г. читалището ще кандидатства с проекти към национални програми за финансиране на художествено – творческата и библиотечната дейност. Съществена част от дейността на читалището е грижата за разширяване и развитие на любителското художествено творчество. Читалището се явява като най – естествения мост между миналото и съвремието и ролята му при създаването, укрепването и възпроизвеждането на традициите и културата на местното население е незаменима. Художествено – творческата дейност в читалището цели запазване и развитие на традиционните ценности на българския народ, съхранение на обичаите и традициите, както и създаване на нови традиции, породени от нуждите на местните общности. Чрез тази дейност читалището ще работи за привличане на младите хора и учениците към читалищните самодейни колективи, както и осмисляне свободното време на учениците през лятната ваканция. С изява на читалището ще се работи за развитие и обогатяване на културния живот в населеното място, както и : • Насърчаване на четенето и повишаване на грамотността • Социално включване на хората в неравностойно положение • Активен живот на възрастните хора • Дейност, ориентирана към хората и техните потребности и др. За осъществяване на тези задачи ще бъдат изпълнявани следните дейности и ще се проведат следните мероприятия: • Организиране, подготовка и провеждане на местни фолклорни празници. • Поддържане на утвърдените форми в любителското художествено творчество и създаване на нови. Ангажирано участие в общинските празници и други прояви. • Съществуващия ансамбъл на изворен фолклор, народни танци и народно пеене по същество са много важен елемент в сферата на допълващото образование и в тях участват много местни хора. • Участие в различни фолклорни и певчески фестивали и празници в региона и страната и чужбина. • Осъвременяване на читалищните дейности и услуги чрез обучение на хората от всички възрасти с цел развитие на местното население. • Читалището – място за учение през целия живот.

5.Билиотечна дейност.

 Библиотечната дейност е една от основните дейности на читалището. Тя ще е насочена към:

 • Превръщането на библиотеката в съвременен обществен информационен център, полезен партньор и ефективен участник в процесите на информационно осигуряване на местното население.

 • Поддържане и обогатяване на библиотечния фонд.

 • Подобряване работата с читателите.

 • Организиране на мероприятия за честване на исторически събития и личности.

 • Участия в проекти • Технологичното обновяване на библиотечната дейност за предоставяне на информационно обслужване на читателите.

 • Обновяване на библиотечния фонд, чрез участие с проекти в програми на Министерството на културата и други спонсори за нови библиотечни единици.

 • Експониране на изложби и кътове с литература, витрини

. • Включване в плана на библиотеката на конкретни дейности за работа с подрастващите и приобщаването им към читателската аудитория. За по – добрата работа на библиотеката, тя да се превръща в уютен и привлекателен център, отговаряща на реалните потребности е необходимо поддържането на добро отопление през зимния сезон, промяна на интериора и освежаване, за да стане още по – уютно място.За да задържим читателския интерес и повишим броя на читателите е необходимо постоянно да обновяваме книжния фонд, за който отделяме недостатъчно средства.Ограничените финансови възможности се отразяват върху библиотечното комплектоване.

. Културно масова дейност.

 21.01.2023г. БАБИНДЕН–ДЕН НА РОДИЛНАТА ПОМОЩ отбелязване на празника по стара традиция

14.02.2023г. ДЕН НА ВЛЮБЕНИТЕ да напишем писмо,стих, есе за обич - литературен конкурс

 17.02.2023г. Изработване на мартеници за подготовка за баба марта с децата от ДГ”Усмивка”с. Веренци

19.02.2023г. 150 години от обесването на Васил Левски провеждане на викторина

26.02.2023г. Изложба на саморъчно изработени мартеници с децата от ДГ “ Усмивка “с. Веренци

 01.03.2023г. Ден на самодееца–организиране на творческа среща с изявени читалищни самодейци 02.03.2023г. Деня на любителското художествено творчество

03.03.2023г. 145 години от Освобождението на България

08.03.2023г. "Жената -извор на вдъхновение и красота" празненство с жените от с. Веренци, Висок и Петрино в 11:00 часа

 12.03.2023г. ТОДОРОВДЕН-изложба на рисунки на деца от ДГ”Усмивка” с. Веренци 11:00 часа

 22.03.2023г. "ПРОЛЕТ, МОЯ БЯЛА ПРОЛЕТ" - разходка из природата с децата от ДГ “Усмивка

23.03.2023г. НАЧАЛО НА МЕСЕЦ РАМАЗАН-СБИРКА С ЖИТЕЛИТЕ НА СЕЛОТО В ДЖАМИЯТА 20:00 ЧАСА

01.04.2023г. "БЛАГОЛАЖ" ДЕН НА ХУМОРА И ШЕГАТА надлъгване, веселба с жителите на селата Веренци, Висок и Петрино 11:00 в библеотеката

 08.04 2023г. СЕДМИЦА НА ДЕТСКАТА КНИГА - нарисувай книга Читалище, ДГ “Усмивка”

 11.04.2023г. СВЕТОВЕН ДЕН НА ЗДРАВЕТО ходенето е здраве - разходка и пикник с децата от ДГ”Усмивка” заедно с родителите,кмета, секретарката на селото и читалищният секретар 13:00 часа

16.04.2023г. ЛАЗАРОВДЕН лазарки пеят обредни песни, благославят за здраве, щастие и берекет. Читалище 11:00 часа

17.04.2023г. ЦВЕТНИЦА или Връбница традиции и обичаи поздрав на всички с имена на цветя, тематични рисунки и картички Читалище 11:00 часа

 22.04.2023г. МЕЖДУНАРОДЕН ДЕН НА ЗЕМЯТА изложба на детски рисунки Читалище, ДГ”Усмивка” 10:00 часа

22.04.2023Г.ПРАЗНИЧНА СРЕЩА С ЖИТЕЛИТЕ НА СЕЛОТО И РОДНИНИТЕ ОТ ДРУГИТЕ СЕЛА по случай рамазан байрям

 23.04.2023г. СВЕТОВЕН ДЕН НА КНИГАТА И АВТОРСКОТО ПРАВО

 24.04.2023г. ВЕЛИКДЕН "Великденска трапеза"изложба–конкурс на писани яйца, домашно приготвени козунаци, рисунка на асфалт, Читалище 11:00 часа с децата от ДГ”Усмивка” и жителите на селото

01.05.2023г. ДЕН НА ТРУДА рисунка, стихотворение в детската градина с децата от ДГ”Усмивка”

 06.05.20223г.ГЕРГЬОВДЕН традиции и обичай свързани с празника беседа с учениците от селата Веренци, Висок, Петрино Читалище, 14:00 часа

09.05.2023г. ДЕН НА ЕВРОПА - беседа с Какво зная за "Европейския съюз”сучениците от селата Веренци, Висок, Петрино Читалище, 14:00 часа

 11.05.2023г. МЕЖДУНАРОДЕН ДЕН НА БИБЛИОТЕКАРА среща с библиотекари от региона

 24.05.2023г. ДЕН НА БЪЛГАРСКАТА ПРОСВЕТА И КУЛТУРА И НА СЛАВЯНСКАТА ПИСМЕНОСТ изработка на бисквити във формата на букви Читалище, учениците от селата Веренци, Висок, Петрино 14:00 часа

 01.06.2023г. МЕЖДУНАРОДЕН ДЕН НА ДЕТЕТО рисуване на асфалт, учениците от селата Веренци, Висок, Петрино ДГ”Усмивка”Читалище, 14:00 часа изложба на детски рисунки,празненство за децата

02.06.2023г.По случай деня на Христо Ботев-читалището сОУ “ХристоБотев”

07.06.2023г. Ден на Омуртаг

24.06.2023г. ЕНЬОВДЕН събиране на билки и изработване на хербарии с учениците от селата Веренци, Висок, Петрино Читалище, 14:00 часа

28.06.2023г. КУРБАН БАЙРЯМ -ПОСЕЩЕНИЯ ПО ДОМОВЕТЕ

Юли- разходки из природата с децата от ДГ”Усмивка”с.Веренци

 15.08.2023г. беседа с най- малките читатели за опазване на книгите и връщането им

 06.09.2023г. СЪЕДИНЕНИЕТО НА БЪЛГАРИЯ

 11.09.2023г. Да изчистим "България" - учениците от селата Веренци, Висок, Петрино 14:00 часа

Излет и събиране на боклуци

 15.09.2023г. ОТКРИВАНЕ НА НОВАТА УЧЕБНА ГОДИНА ОУ"Хр.Ботев" Читалище

 22.09.2023г. ОТБЕЛЯЗВАНЕ ДЕН НА НЕЗАВИСИМОСТТА

 01.10.2023г. Отбелязване Ден на възрастните хора Читалище , жителите от селата Веренци, Висок, Петрино 14:00 часа

08.10.2023г. ДЕН НА БОЗАТА - жителите от селата Веренци, Висок, Петрино Читалище, 14:00 часа

конкурс за най-хубава боза

 01.11.2023г. ВАМ БУДИТЕЛИ НАРОДНИ

21.11.2023г. Ден на християнското семейство

20.12.2023г. ИГНАЖДЕН

28.12.2023г. ИЗРАБОТВАНЕ НА СУРОВАЧКИ изложба–конкурс ЧИТАЛИЩЕТО,ДГ”Усмивка”

29.12.2023г. КОЛЕДНО - НОВОГОДИШНИ ПРАЗНИЦИ конкурс за най-атрактивен снежен човек

 31.1.2023г. Здрава, мирна и успешна Новата година пожелава настоятелството на НЧ”Христо Ботев-1958”с. Веренци

 6.Финансиране Финансирането на читалищата е регламентирано в Закона за народните читалища. Читалището финансира дейността си в рамките на държавната субсидия

. 7.Срок за изпълнение и отчитане на програмата Срокът за изпълнение на Програмата е в рамките на бюджетната 2023 година. Съгласно чл.26, ал.4 от Закона за народните читалища Председателят на читалището и читалищният секретар представя ежегодно в срок до 31 март пред Кмета на Общината и Общинския съвет доклад за осъществените читалищни дейности в изпълнение на Програмата и за изразходваните от бюджета средства през предходната година. Настоящата програма е отворена за допълнения и е приета в съответствие с чл. 26 от Закона за народните читалища.

 8.Заключение Изпълнението на Програмата ще даде възможност за реализация на набелязаните цели, задачите и основните дейности. Успешното им изпълнение ще спомогне за опазването и съхранението на културно историческото наследство във времето на глобализация и утвърждаване на празници, даващи възможност за удовлетворяване нуждите на бъдещите поколения, да се запознаят с миналото на родния край ,подпомагането и развитието на любителското художествено творчество. Ще стимулира младите талантливи хора. Уреждането и поддържането на библиотечните колекции ще подпомогне образователния процес в получаване на нови знания. Реализирането на инициативи ще допринесе за обогатяване на културния живот . Усвояването на знания за новите информационни технологии ще отвори вратата към необятното глобално пространство.

Дата: 09.11.2022г.

 Председател НЧ…………………………

 / М. АХМЕД/

 Читалищен секретар………………………………………….

 / Г.ХАЛИЛОВА /